**Iván Ivánovich Martínov** (en ruso **Иван Иванович Мартынов**), tamén coñecido na bibliografía internacional como *Iván Martýnovich Martýnov*, *Ivan Ivanovich Martynov* e *Jean Martinoff*, nado en 1771 en Perevolochna, rexión de Poltava, e finado o 1 de novembro de 1833 en San Petersburgo, foi un filólogo, tradutor, botánico e profesor universitario ruso,

Traxectoria
-----------

Fillo dun sacerdote, Martynov, estudou no Seminario Teolóxico de Vladimir, en Poltava, onde se graduoi en 1788, e despois estudou na Academia Teolóxica de {San Petersburgo, na que se graduou en 1792. Traballou como profesor de grego antigo, e despois tamén ensinou gramática latina, poesía e retórica. Máis tarde entrou a traballar ao servizo da Chancelería do Colexio de Relaciónes Exteriores do Goberno en San Petersburgo. En 1796 comezou a publicar na revista *Musa*, xunto co poeta Gavrila Derzhavin, entre outros.

En 1797 Martínov foi nomeado profesor de lingua rusa e xeografía no Instituto Smolny para doncelas nobres. Para os estadistas Nikolai Nikoláieivich Novosíltsov e Alexander Sergueivich Stroganov, Martínov realizou moitas traducións. En 1803 foi nomeado director xeral no Ministerio de Educación Popular. Promoveu o establecemento de moitas institucións educativas, incluído o Instituto de Pedagoxía, onde ditou unha conferencia sobre estética. De 1804 a 1805 publicou a revista mensual *Sewerny Westnik*. En 1806 escribiu un *Contrato social* sobre a censura.

Martínov foi un botánico especialista nas espermatófitas. A súa obra máis importante neste campo foi o *Dicionario de terminoloxía e nomenclatura botánica*, publicado en 1820. Neste dicionario usou terminoloxía latina e rusa, baseada no francés. 

Nesta obra hai catro rexistros das sus identificaciónes e nomenclatura taxonómica:

* *Asteraceae* Martinov - *Tekhno-Bot. Slovar* **55**. 1820
* *Avenaceae* Martinov - *Tekhno-Bot. Slovar* **60**. 1820
* *Andropogonaceae* Martinov - *Tekhno-Bot. Slovar* **28**. 1820
* *Prunaceae* Martinov - *Tekhno-Bot. Slovar* **511**. 1820

Nunha nova edición deste traballo de 1990, tivose en conta a autoría dalgúns taxons de alto rango, que se cambiaron a favor de Martínov. Moitas especies da familia de plantas *Asteraceae* levaban o nome de Martínov (hoxe, por decisión do Código Internacional de Nomenclatura para Algas, Fungos e Plantas, atribúense a Friedrich von Berchtold e a Karel Bořivoj Presl no seu lugar. *Avenaceae* Martinov (agora considérase sinónimo de *Poaceae*), *Andropogonaceae* Martinov (agora tamén se considera sinónimo de *Poaceae*), *Prunaceae* Martinov,</ref> (agora considérase sinónimo de *Rosaceae*) e *Zingiberaceae*, moitos autores considérana descrita por Martínov, aínda qude algúns atrubúenlla a John Lindley.

De 1823 a 1829 Martínov publicou 26 volumes con traducións de obras dos clásicos gregos Sófocles, Homero, Herodoto, Píndaro e outros, engadindo extensas explicacións históricas e filolóxicas ás traducións. Traduciu os versos á prosa coa excepción dos versos de Anacreonte, que traduciu en verso branco.

Abreviatura
-----------

A abreviatura **Martinov** emprégase para recoñecer a Iván Martínov como autoridade na descrición e taxonomía en botánica.

Notas
-----

1. 1 2  Martinov, Ivan Ivanovič (1771-1833) no IPNI.
2. 1 2 3 4  Дризен Николай Васильевич: Мартынов (Иван Иванович) [Drizen Nikolay Vasilievich: Martynov (Ivan Ivanovich)]. En: *Dicionario Enciclopédico Efron & Brockhaus*. XVIIIa, 1896, p. 701 *(en ruso)*. (Wikisource). Consultado o 20 de marzo de 2021.
3. ↑  Bisha, Robin (2002): *Russian Women, 1698-1917 Experience and Expression: An Anthology of Sources*. Bloomington, Indiana: Indiana University Press. ISBN 978-0-2532-1523-9, pp. 162-163.
4. ↑  Иван Иванович Мартынов *(en ruso)*.
5. ↑  Северный Вестник. En: *Dicionario Enciclopédico Efron & Brockhaus*. XXXII, 1901, p. 253. *(en ruso)*. (Wikisource). Consultado o 20 de marzo de 2021.
6. ↑  Техно-ботанический словарь на латинском и российском языках, составленный Иваном Мартыновым. тип. Имп Рос. Акад. San Petersburgo, 1820. *(en ruso)*.
7. ↑  Asteraceae Bercht. & J. Presl en Tropicos. Consultado o 20 de marzo de 2021.
8. ↑  Prunaceae Martinov en Tropicos]. Consultado o 20 de marzo de 2021.
9. ↑  Angiosperm Phylogeny Group (2009): "An update of the Angiosperm Phylogeny Group classification for the orders and families of flowering plants: APG III". *Botanical Journal of the Linnean Society*. **161** (2): 105–121.
10. ↑  Zingiberaceae Martinov no GBIF.
11. ↑  Elspeth Haston, James E. Richardson, Peter F. Stevens, Mark W. Chase & David J. Harris (2009): The Linear Angiosperm Phylogeny Group (LAPG) III: a linear sequence of the families in *APG III Botanical Journal of the Linnean Society*, **161** (2): 128-131.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Iván Martínov*** |

### Ligazóns externas

* Obras de e sobre Martínov